পোশাক শিল্পে বাংলাদেশ এগিয়ে রয়েছে অনেক দিন থেকেই। ফ্যাশন ডিজাইন সংশ্লিষ্ট বিভিন্ন ক্ষেত্রে চাকরির অনেক সুযোগ রয়েছে। বাংলাদেশ সরকারের বিভিন্ন টেক্সটাইল ইন্ডাস্ট্রিতে কাজের সুযোগের পাশাপাশি বেসরকারি পর্যায়ে স্থাপিত অসংখ্য দেশী-বিদেশী টেক্সটাইল মিল, দেশজুড়ে হাজার হাজার গার্মেন্টস, বায়িং হাউজ, ফ্যাশন হাউস আর বুটিক হাউস গড়ে উঠার ফলে এসব খাতে দক্ষ জনবল তৈরিতে ফ্যাশন ডিজাইন বিষয়ে শিক্ষার্থীদের বাংলাদেশে রয়েছে চাকরির বিশাল বাজার। এ ছাড়া রয়েছে ফ্যাশন ডিজাইন এক্সিকিউটিভ কনসালটেন্ট, প্রোডাক্ট ডেভলাপার, এক্সপোর্টার-ইম্পোর্টার হিসেবে কাজের সুযোগ। বাংলাদেশের প্রেক্ষিতে এই সেক্টরের রয়েছে উজ্জ্বল ভবিষ্যত। আবার দেশের বাইরে ও ফ্যাশন ডিজাইনে ক্যারিয়ার গড়ার সুযোগ রয়েছে।